معركة مجدو

**معركه مجدو** بتعتبر اول معركه بتوضح التطور العسكرى والاستراتيجى فى مصر القديمه, كانت بين الملك المصرى تحوتمس التالت ضد التمرد الى عملو ملك قادش و اللى انضملو الكنعانيين و ميتانى و امورو وملك مجدو.

المؤرخين الى سجلو تاريخ المعركه شويه قالو 1457 او 1479 او 1482 ق.م لكن الثابت انها حصلت فى النص الاول من القرن ال15 قبل الميلاد, السجلات المصريه القديمه بتقول ان المعركه حصلت فى العام 23 من عهد تحتمس فى اليوم ال21 من اول شهر فى تالت موسم.
[تصغير|الملك [تحوتمس التالت|تحتمس التالت|432x432بك]]

## اسباب المعركه
لما مسك تحتمس التالت الحكم كانت مصر مسيطره علا مساحات كبيره فى الشام و شرق البحر المتوسط و شمال الشرق الاوسط

الفرعون تحتمس التالت لما مسك الحكم لقا نفسه هيتحاصر فى تمرد قاده ملك قادش و انضم ليه الكنعانيين و مجدو و ميتانى و امورو و بما ان التمرد فى مجدو اللى هيا طريق تجاره بين مصر و بلاد مابين النهرين المتمردين سيطرو علا واحده من اهم طرق التجاره المصريه 

## تفاصيل المعركه
اخد قائد التمرد ملك قادش مدينه قادش منبع للتمرد لكن المتمردين سيطرو علا مجدو لاهميتها التجاريه بالنسبه للامبراطوريه المصريه

جمع الملك المصرى تحتمس حوالى 10 ل 20 الف من المشاه و عربيات النقل فى قلعه تجارو الحدوديه تسلح رجال العربات بالاقواس اللى كانت فتاكه وقتها و هاجمو بيها مشاه العدو قبل ما يهجمو علا الجيش المصرى و اتوفرت كل الاسلحه الحديديه للجيش  المصرى وكانت نخبه جيش الملك المصرى تحتمس معاهم اقوا الاسلحه و احتل تحتمس منطقه ارونا اللى بيقولو عليها دلوقتى وادى عاره من غير اى مقاومه

 وبكده الطريق بقى مفتوح لمجدو.

استغل تحتمس الفرصه و عمل معسكر اخر النهار و هجم هجوم مفاجئ الصبح و مش مؤكد اذا كان ملك قادش كان مستعد وللا لأ لكن لحد لو كانت مستعده مكانش هيستفاد كتير الملك القادشى كان مجمع جنوه علا ارض مرتفعه خارج القلعه لكن تخطيط الملك المصرى بتشكيل تلات اجنحه هدد الجناحين الكنعانيين هجم تحتمس هجوم جرئ و مع القدره الكبيره علا المناوره و التفوق العددى انهار تحالف المتمردين علاطول و اللى لحق يهرب علا المدينه هرب و قفلو باب المدينه وراهم.
تصغير|خريطه سير جيشين المتمردين باللون البرتقانى|411x411بك
قام الجيش المصرى باخد الغنايم و اخدو حوالى 924 عربيه و 200 بدله مدرعه وحصلت فوضا و انشغال عشان الجيش المصرى كان فى دماغه ان الحاميه فى المدينه قليله و هيقتحموها بسرعه بس اللى حصل ان القوات الكنعانيه المنتشره حوالين المدينه سارعو بالدخول لقلعة المدينه و ضاعت فرصه الدخول السهل للمدينه علا المصريين.

## حصار المدينه
تحتمس نفذ اسلوب الحصار و امر الجيش المصرى انهم يحفرو خندق حوالين المدينه وملوه بالمايه و بعد سبع شهور من حصار المدينه و الجوع و العطش هرب ملك قادش و استسلمت المدينه وتم اعتقال المتمردين جوه المدينه وفيه ناس اتسامحو و تحتمس التالت اطلق سراحهم 
.

## مكاسب المعركه
بعد ما خلصت المعركه اتسجل فى معبد الكرنك ان الجيش المصرى اخد معاه 349 اسير و 920 عربيه و 200 بدله مدرعه و500 قوس و 2000 حصان و 1929 بقر و جاموس و 22000 خروف و معدات الحرب الملكيه بتاعت ملك مجدو و الاهم من ده كله ان الانتصار ده فتح الطريق لاحتلال مدن تانيه و بكده تحتمس التالت امن حدود الامبراطوريه المصريه اللى كانت فى اكبر مساحه ليها وقتها

.

## تسجيل المعركه فى التاريخ
كان الكاتب الشخصى لتحتمس معاه فى الحرب و كان تحتمس عاوز انه يكون ليه اثر عسكرى فى التاريخ ويسجلو فى الكرنك فاختار الكتابات اللى اتسجلت فى معركه مجدو اللى بتوضح ازاى تحتمس كان قائد استراتيجى و عسكرى ممتاز وتم تسجيلها علا الحجاره القديمه فى مصر

## خساير الطرفين و ميزان القوه

تصغير|صوره بتوضح انتصار الملك تحتمس علا الكنعانيين|325x325بك

## لينكات برانيه

## مصادر

تصنيف:حرب